थापा दाजुभाइको जोडी सेमिफाइनलमा
दाजुभाइ कमल थापा र गणेश थापाको जोडी मदन स्मृति ब्याडमिन्टन प्रतियोगिताको सेमिफाइनल पुगेको छ । ललितपुरस्थित रिभाइभ रिक्रिएसन सेन्टरमा भएको प्रतियोगिताको भेट्रान डबल्समा राप्रपा नेपालका नेता रहेका थापा दाजुभाइको जोडीले पञ्चबहादुर गुरुङ र ठाकुर गैरेको जोडीलाई २१–८, २१–१४ ले पराजित गरे ।
काठमाडौँ — दाजुभाइ कमल थापा र गणेश थापाको जोडी मदन स्मृति ब्याडमिन्टन प्रतियोगिताको सेमिफाइनल पुगेको छ । ललितपुरस्थित रिभाइभ रिक्रिएसन सेन्टरमा भएको प्रतियोगिताको भेट्रान डबल्समा राप्रपा नेपालका नेता रहेका थापा दाजुभाइको जोडीले पञ्चबहादुर गुरुङ र ठाकुर गैरेको जोडीलाई २१–८, २१–१४ ले पराजित गरे ।अब थापा दाजुभाइले फाइनल पुग्नका लागि राजेन्द्रकुमार राई र लिलबहादुर थापाको जोडीसँग प्रतिस्पर्धा गर्नेछन् । राजेन्द्रको जोडीले राजकाजी महर्जन र प्रकाश रावलको जोडीलाई २१–४, १७–२१, २१–११ ले हराएर सेमिफाइनल पक्का गर्‍यो ।जननेता मदन भण्डारीको ७२ औं जन्मजयन्तीको अवसरमा नेकोस राष्ट्रिय ब्याडमिन्टन संघको आयोजनामा भएको प्रतियोगिताको अर्को खेलमा नवराज सिलवाल र भानुभक्त ढकालको जोडीले जित शेरचन र प्रदीप पौडेलको जोडीलाई २१–८, २१–९ ले पराजित हराएर दिलमान पाख्रिन र यज्ञराज सुनुवारको जोडीसँगको भेट पक्का गर्‍यो । दिलमानको जोडीले कर्ण थापा र एलबी साँवा लिम्बुको जोडीलाई २१–१९, १४–२१, २१–१४ ले पराजित गर्‍यो ।